
[Type text]	[Type text]	[Type text]


Etiketa schválená: 15.11.2018

Prípravok na ochranu rastlín pre profesionálnych používateľov
BARRACUDA® 

Postrekový herbicídny prípravok vo forme kvapalného  suspenzného koncentrátu pre riedenie vodou (SC) na postemergentné ničenie dvojklíčnolistových burín v kukurici.

ÚČINNÁ LÁTKA:
	Mesotrione  
	 100 g/l 
	

	
	(9,5 % hm)
	



Látky nebezpečné pre zdravie, ktoré prispievajú ku klasifikácii prípravku: mesotrione CAS: 104206-82-8; n-oktanol CAS: 111-87-5; etoxylovaný fosfát kyseliny polyarylfenolovej CAS: 90093-37-1; etoxylovaný mastný alkohol CAS: 68526-85-2; kyselina fosforečná 85% CAS: 7664-38-2.

OZNAČENIE PRÍPRAVKU

	GHS07
	GHS05
	GHS09
	
	

	


Nebezpečenstvo

	H317
	Môže vyvolať alergickú kožnú reakciu.

	H318
	Spôsobuje vážne poškodenie očí.

	H410 
	Veľmi toxický pre vodné organizmy, s dlhodobými účinkami.

	
	

	P261
	Zabráňte vdychovaniu dymu/plynu/hmly/pár/aerosólov.

	P273
	Zabráňte uvoľneniu do životného prostredia.

	P280
	Noste ochranné rukavice/ochranný odev/ochranné okuliare/ochranu tváre.

	P302+ P352
	PRI KONTAKTE S POKOŽKOU: Umyte veľkým množstvom vody a mydla.

	P305 + P351 + P338
	PO ZASIAHNUTÍ OČÍ: Niekoľko minút ich opatrne vyplachujte vodou. Ak používate kontaktné šošovky a ak je to možné, odstráňte ich. Pokračujte vo vyplachovaní.

	P310
	Okamžite volajte NÁRODNÉ TOXIKOLOGICKÉ INFORMAČNÉ CENTRUM alebo lekára.

	P333 +  P313
	Ak sa prejaví podráždenie pokožky alebo sa vytvoria vyrážky: vyhľadajte lekársku pomoc/starostlivosť.

	P391
	Zozbierajte uniknutý produkt.

	P501
	Zneškodnite obsah/nádobu na skládke nebezpečného odpadu, alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o obaloch.

	
	

	
	

	EUH401
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

	
SP1
	
Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).

	SPo2
	Ochranný odev po aplikácii očistite.

	SPe3
	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 20 m.

	SPe3
	Z dôvodu ochrany necielených rastlín udržiavajte medzi ošetrovanou plochou a neobhospodarovanou zónou ochranný pás zeme v dĺžke 5 m pri 75% redukcii úletu.

	
	

	Z4 
	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.

	Vt5
	Riziko vyplývajúce z použitia prípravku je pri dodržaní predpísanej dávky alebo koncentrácie je pre vtáky prijateľné.

	Vo1
	Pre ryby a ostatné vodné organizmy mimoriadne jedovatý.

	V3
	Riziko prípravku je prijateľné pre dážďovky a iné pôdne makroorganizmy.

	Vč3
	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie Typhlodromus pyri, Aphidius rhopalosiphi, Poecilus cupreus a Aleochara bilineata s prijateľným rizikom pri dodržaní predpísanej dávky alebo koncentrácie a dodržaní návodu na použitie.

	
	


Zákaz používania prípravku v 1. ochrannom pásme zdrojov pitných vôd!
Obmedzenie použitia prípravku v ochrannom pásme 2. stupňa povrchových vôd v SR: Prípravok sa môže použiť v ochrannom pásme 2 stupňa vodárenského zdroja povrchových vôd, ak je dodržaná neošetrená zóna v šírke minimálne dvojnásobku šírky koryta toku alebo 50 m široký neošetrený pás smerom k vodnému toku a 10 m smerom k najbližšiemu odvodňovaciemu kanálu.
Prípravok sa nemôže použiť v ochrannom pásme 2 stupňa vodárenského zdroja povrchových vôd na svahovitých pozemkoch nad 7°, kde je riziko splavovania prípravku do povrchových vôd, t.j. ak sú očakávané dažďové zrážky v priebehu 24 hodín.
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
Neaplikujte v blízkosti hladín tečúcich a stojatých vôd! Dodržujte ochrannú zónu!
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	

	Držiteľ autorizácie: 


	Albaugh TKI d.o.o.
Grajski trg 21
2327 Rače
Slovinská republika

Tel.: +386 2 6090 211
odborné otázky v slovenčine: +421 233 325 605 
www.albaugh.eu


	Číslo autorizácie ÚKSÚP:
	18-00394-AU

	
	

	Dátum výroby:
	uvedené na obale

	Číslo výrobnej šarže:
	uvedené na obale

	Balenie:


	0,5 l alebo 1 l HDPE fľaša
3 l, 5 l, 10 l, 15 l alebo 20 l HDPE kanister



® TM je ochranná známka alebo obchodný názov Albaugh, LLC, alebo pridruženej spoločnosti.
PÔSOBENIE  PRÍPRAVKU
Účinná látka prípravku patrí do chemickej skupiny benzoylcyklohexándiónov,  ktoré pôsobia ako inhibítory 4-HPPD. Táto skupina  zlúčenín spôsobuje narušenie syntézy rastlinných pigmentov zapojených do fotosyntézy. Mesotrione je prijímaný listami, koreňmi a výhonkami (inhibícia klíčenia), translokovaný xylémom a floémom a rýchlo rozvádzaný v celej rastline.  

Citlivé buriny: 	láskavec ohnutý, ambrózia palinolistá, loboda konáristá, kapsička pastierska, mrlíky, durman obyčajný, zemedym lekársky, žltnica maloúborová, hluhavka purpurová,, horčiak štiavolistý, horčica roľná, ľuľok čierny, hviezdica prostredná, fialka roľná, voškovník obyčajný. 

NÁVOD NA POUŽITIE 
	Plodina
	Účel použitia
	Dávka/ha
	Ochranná doba
	Poznámka

	kukurica
	dvojklíčnolistové buriny
	0,75 – 1,50 l
	AT
	



POKYNY PRE APLIKÁCIU
Dávka vody: 200 až 300 l/ha.
Maximálny počet ošetrení za vegetáciu: 1.
Prípravok aplikujte v rastovom štádiu 2 listov kukurice najneskôr však v rastovej fáze 8 pravých listov kukurice (BBCH 12-18). Buriny by mali byť v rastovej fáze 2-4 pravých listov.

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Aplikácia prípravku BARRACUDA® pri dodržaní odporúčaných  podmienok pre použitie nemá negatívny vplyv na ošetrovanú plodinu. Prejavy slabej fytotoxicity sa môžu objaviť avšak len na prechodnú dobu a nemajú žiadny negatívny vplyv na výšku alebo kvalitu produkcie. 
	
OPATRENIA PROTI VZNIKU REZISTENCIE 
Účinná látka mesotrione je organizáciou HRAC klasifikovaná do skupiny F2 herbicídov ako inhibítor p-hydroxy-phenyl-pyruvate-dehydrogenázu (HPPD). V súčasnosti nie je známa krížová rezistencia burín na mesotrione, ktorá by vyvolala rezistenciu alebo zníženú citlivosť na ostatné herbicídy s odlišným mechanizmom účinku. Ako opatrenie na zamedzenie vzniku rezistencie sa odporúča používanie prípravku v zmesiach a sekvenciách s ostatnými schválenými herbicídmi na použitie v kukurici ktoré majú  odlišný mechanizmus účinku.  
[bookmark: _GoBack]K zamedzeniu vzniku rezistencie môže takisto prispieť striedanie plodín. Ak sa kukurica pestuje niekoľko sezón za sebou, nepoužívajte prípravok viac ako dve po sebe nasledujúce sezóny. 
  
VPLYV NA ÚRODU
Použitie prípravku je bezpečné bez negatívneho vplyvu na úrodu a spracovanie.

VPLYV NA NÁSLEDNÉ, NÁHRADNÉ A SUSEDIACE PLODINY
Následné plodiny
Po zbere kukurice v jeseni môžu byť vysievané po aplikácii prípravku BARRACUDA® ako následné plodiny: 
a) obilniny – 4 mesiace po aplikácii 
b) sója – 8 mesiacov po aplikácii
c) repka ozimná – 18 mesiacov po aplikácii (v prípade orby 4-8 mesiacov)
d) slnečnica – 18 mesiacov po aplikácii (v prípade orby 8 mesiacov)
e) repa cukrová, strukoviny – 18 mesiacov
Náhradné plodiny   
V prípade nutného zaorania porastu je možné ako náhradnú plodinu na pozemkoch ošetrených prípravkom BARRACUDA® použiť bez obmedzenia len kukuricu.
Vplyv na susediace plodiny – v prípade zásahu úletom postrekovou kvapalinou patrí medzi najcitlivejšie druhy šalát siaty, rajčiak a repa obyčajná, pričom repa cukrová je najpravdepodobnejšou susediacou plodinou. 
Postrek nesmie zasiahnuť susediace porasty. Zabráňte úletu postrekovej kvapaliny.  

VPLYV NA UŽITOČNÉ A INÉ NECIEĽOVÉ ORGANIZMY
Viď klasifikácia prípravku. 

PRÍPRAVA POSTREKOVEJ KVAPALINY A ZNEŠKODNENIE OBALOV
Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete.
Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA
Po skončení aplikácie prípravku je potrebné vyprázdniť nádrž postrekovacieho zariadenia a celé zariadenie vypláchnuť čistou vodou. Zvyšky aplikačnej kvapaliny je zakázané vylievať v blízkosti vodných zdrojov, podzemných vôd a recipientov povrchových vôd. 
Všetky trysky, filtre, záchytné sitká, čerpadlá i nádrž postrekovača je nutné po použití dôkladne vyčistiť  aby sa predišlo riziku poškodenia iných plodín následne ošetrovaných tým istým postrekovacím zariadením. Zvyšky nepoužitého prípravku z nádrže ani splašky z čistenia sa nesmú vylievať do kanalizácie. 

BEZPEČNOSTNÉ  OPATRENIA
Zabráňte kontaktu s očami! Postrekujte len za bezvetria alebo pri miernom vánku, vždy v prúde vetra smerom od obsluhy a s postupom do neošetrenej plochy!
Príprava postrekovej kvapaliny 
Pracovný ochranný odev, rukavice odolné voči chemikáliám, respirátor s filtrom, ochranný štít na tvár alebo bezpečnostné okuliare, gumová/PVC zástera
Aplikácia 
Pri práci s prípravkom používajte ochranný pracovný odev, ochranný štít na tvár, resp. ochranné okuliare, respirátor proti výparom, gumové rukavice a gumovú obuv.  Pri riedení postreku používajte aj zásteru z pogumovaného materiálu.
Pri práci s prípravkom a do doby vyzlečenia ochranného odevu a umytia vodou a mydlom nejedzte, nepite a nefajčite! Po skončení práce a pred každým jedlom sa dôkladne umyte vlažnou vodou a mydlom. Pokožku rúk po umytí ošetrite regeneračným krémom.
Pokiaľ nepoužívate ochranný oblek na jedno použitie, tak pracovný/ochranný oblek a OOPP pred ďalším použitím vyperte, resp. očistite.

Protipožiarne opatrenia
Prípadne vzniknutý požiar haste hasiacou penou, hasiacim práškom, prípadne pieskom alebo zeminou. Vodu použite len výnimočne a to vo forme jemnej hmly v tých prípadoch, keď je dokonale zabezpečené, že kontaminovaná voda z miesta požiaru neprenikne do verejnej kanalizácie, do zdrojov spodných a recipientov povrchových vôd a nezasiahne poľnohospodársku pôdu.
UPOZORNENIE!
Pri hasení požiaru v dobre vetraných priestoroch používajte ochrannú masku na tvár s filtrom, v uzatvorených priestoroch používajte izolačný dýchací prístroj.

PRVÁ  POMOC
Ak sa prejavia príznaky po expozícii tomuto produktu, okamžite vyhľadajte lekársku starostlivosť a ukážte označenie produktu alebo túto kartu bezpečnostných údajov. Presuňte vystavenú osobu na čerstvý vzduch a udržiavajte ju v pokoji. Nedovoľte postihnutej osobe fajčiť ani jesť. Vyzlečte si všetky kontaminované odevy a obuv.
Po zasiahnutí očí – Okamžite vypláchnite oči s vodou. Oči držte otvorené a vyplachujte ich najmenej 15 minút. Čo najskôr vyberte kontaktné šošovky. V prípade prejavenia príznakov vyhľadajte lekársku starostlivosť.
Po požití – V prípade prehltnutia, NEVYVOLÁVAJTE ZVRACANIE: okamžite vyhľadajte lekársku pomoc a ukážte tento obal alebo označenie. Z úst odstráňte akékoľvek zvyšky a vypláchnite ústa veľkým množstvom vody. Postihnutému ponúknite 1 alebo 2 poháre vody na vypitie. Osobe, ktorá je v bezvedomí nepodávajte nikdy nič ústami.
Po nadýchaní – Presuňte vystavenú osobu na čerstvý vzduch a udržiavajte ju v pokoji, v polo vzpriamenej polohe. Okamžite vyhľadajte lekársku starostlivosť. 
Po zasiahnutí pokožky – Odstráňte všetky kontaminované odevy. Umyte pokožku s mydlom a opláchnite veľkým množstvom vody. V prípade podráždenia kože vyhľadajte lekársku starostlivosť. Predtým ako odevy znova použijete ich vyperte. 

Liečbu postihnutého možno konzultovať s Národným toxikologickým informačným centrum – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166
Núdzové telefónne číslo CARECHEM (24 hod.): +44 (0) 1235 239 670

SKLADOVANIE
Prípravok skladujte v dobre uzatvorených originálnych obaloch v suchých, čistých a chladných skladoch oddelene od potravín, nápojov, krmív, hnojív, dezinfekčných prostriedkov a obalov od týchto látok pri teplotách +5°C až +30°C. Chráňte pred ohňom, mrazom a priamym slnečným svetlom.
Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV A OBALOV
Nepoužité zvyšky prípravku v pôvodnom obale zneškodnite ako nebezpečný odpad. 
Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

